52/2018

Útdráttur

E var ákærður fyrir kynferðislega áreitni gegn A, […] ára stúlku, með því að hafa í verslunarmiðstöð tekið utan um hana, sagt við hana á ensku að hann elskaði hana og kysst hana, haldið utan um axlir hennar og gengið áfram með hana og síðar fært hendur sínar niður á bringu hennar þannig að þær snertu brjóst hennar utanklæða. Í dómi héraðsdóms sem staðfestur var með vísan til forsendna í Landsrétti kom fram að framburður A væri trúverðugur og styddist við framburð vinkonu hennar og myndskeið úr eftirlitsmyndavélakerfi. Var E sakfelldur fyrir brot gegn 2. mgr. 202. gr. almennra hegningarlaga nr. 19/1940 og staðfest niðurstaða héraðsdóms um fjögurra mánaða skilorðsbundna fangelsisrefsingu E.

Dómur Landsréttar

Mál þetta dæma landsréttardómararnir I-kvk-nf E-kvk-nf, J-kk-nf F-kk-nf og O-kvk-nf M-kvk-nf A-kvk-nf.

Málsmeðferð og dómkröfur aðila

1 Ríkissaksóknari skaut málinu til Hæstaréttar Íslands 27. september 2017 í samræmi við yfirlýsingu ákærða um áfrýjun. Gögn málsins bárust Landsrétti 2. janúar 2018, en samkvæmt 1. mgr. 78. gr. laga nr. 49/2016, sbr. 76. gr. laga nr. 117/2016 og 4. gr. laga nr. 53/2017, hefur málið verið rekið fyrir Landsrétti frá þeim tíma. Áfrýjað er dómi Héraðsdóms Reykjavíkur 15. september 2017 í málinu nr. S335/2017.

2 Af hálfu ákæruvaldsins er þess krafist að hinn áfrýjaði dómur verði staðfestur um sakfellingu ákærða og refsingu. Þá er þess krafist að ákærði verði dæmdur til greiðslu alls sakarkostnaðar á báðum dómstigum.

3 Ákærði krefst aðallega sýknu en til vara að hann verði dæmdur til vægustu refsingar sem lög leyfa. Jafnframt krefst hann þess aðallega að bótakröfu verði vísað frá dómi að allur sakarkostnaður á báðum dómstigum verði greiddur úr ríkissjóði.

4 B, fyrir hönd ólögráða dóttur sinnar, A, krefst þess aðallega að ákærði verði dæmdur til að greiða henni miskabætur að fjárhæð 400.000 krónur með vöxtum samkvæmt 8. gr. laga nr. 38/2001 um vexti og verðtryggingu frá 1. mars 2017 til 21. maí sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Til vara krefst hún þess að héraðsdómur verði staðfestur um einkaréttarkröfu. Þá krefst hún þess að ákærði verði dæmdur til að greiða þóknun réttargæslumanns fyrir Landsrétti.

Niðurstaða

5 Fyrir Landsrétti var horft á upptökur úr öryggismyndavélum […], þar sem sjá má að nokkru þau atvik sem ákært er fyrir. Þá var spilað myndskeið af skýrslu sem brotaþoli gaf í Barnahúsi.

6 Atvikum er lýst í hinum áfrýjaða dómi. Það athugast að ákærði bar í skýrslu hjá lögreglu 2. mars 2017 að hann hefði kysst brotaþola á hálsinn. Þessu neitaði hann hins vegar í skýrslu sinni fyrir héraðsdómi. Við skýrslutöku hjá lögreglu og fyrir dómi gekkst hann einnig við því að hafa sagt „I love you“ við brotaþola en kvaðst hafa átt við búninginn sem hún var í. Með þessari athugasemd en að öðru leyti með skírskotun til forsendna hins áfrýjaða dóms verður hann staðfestur.

7

Ákærði greiði allan áfrýjunarkostnað málsins, þar meðtalin málsvarnarlaun skipaðs verjanda síns fyrir Landsrétti og þóknun réttargæslumanns brotaþola, sem verða ákveðin að meðtöldum virðisaukaskatti eins og í dómsorði greinir .

Dómsorð:

Hinn áfrýjaði dómur er staðfestur.

Ákærði

, E-x-x M-x-x B-x-x, greiði allan áfrýjunarkostnað málsins, 1.027.111 krónur, þar með talin málsvarnarlaun skipaðs verjanda síns, B-kk-ef H-kk-ef lögmanns,

620.000 krónur og þóknun réttargæslumanns brotaþola, G-kk-ef G-kk-ef lögmanns,

372 .

0

00 krónur.